钦定古今图书集成/明伦汇编/氏族典/第282卷 > 汪道亨
## 钦定古今图书集成/明伦汇编/氏族典/第282卷 > 汪道亨

按《安庆府志》：“道亨，字云阳，怀宁人。万历癸未进士，授
户部主事，升福建泉州郡守，政尚仁慈。以卓异迁福
州兵备，转江西分巡道。时奸民伪为煤矿之报，中珰
将图开采，道亨力止之，事遂寝。转广东按察使，多所
平反。迁陕西布政，进应天府尹。寻以都御史巡抚宣
府，驭边安静，士马晏然。屡疏乞骸，未允。戊午卒于官。”